पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में 29 शहरों में 5 मई को नाइट कर्फ्यू की अवधि पूरी हाे रही है। इसे देखते हुए मंगलवार को गांधीनगर में कोर कमेटी की बैठक हुई। प्रदेश में कोरोना संक्रमण को देखते हुए सात और शहरों डीसा, अंकलेश्वर, वापी, मोडासा, राधनपुर, कड़ी और विसनगर में नाइट कर्फ्यू लगाने का निर्णय लिया गया। अब प्रदेश के 36 शहरों में 6 से 12 मई तक नाइट कर्फ्यू रहेगा। इस प्रकार करीब आधे गुजरात में मिनी लॉकडाउन हो गया है। कर्फ्यू का समय रात आठ बजे से सुबह 6 बजे तक रहेगा।
सीएम: लोगों को परेशानी न हो, इसलिए आवश्यक सेवाओं पर कोई रोक नहीं
इन 36 शहरों में अब सख्त पाबंदियां रहेंगी। हालांकि मुख्यमंत्री ने बताया कि लोगों का जीवन प्रभावित न हो और उन्हें कोई परेशानी न उठानी पड़े, इसलिए आवश्यक सेवाओं पर कोई रोक नहीं रहेगी। जिम, सैलून, स्पा, ब्यूटी पार्लर बंद ही रहेंगे।
सब्जी और फल की दुकानें, किराना दुकानों के साथ-साथ होम डिलीवरी भी चालू रहेंगी। इधर, गुजरात में बाहर से आने वालों का आरटी-पीसीआर टेस्ट जरूरी होगा, तभी प्रवेश मिल पाएगा। गौरतलब है कि सीएम रूपाणी ने 27 अप्रैल को गुजरात के 29 शहरों में सख्त पाबंदियों के साथ-साथ नाइट कर्फ्यू भी लगाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn